Nasi isirhunyezo semibandela yeengaba ezingeziqakatheke khulu khulu zomThetho ka-1997 wemiBandela yokuSebenza, njengokutjhugululwa kwawo.
Imibandela yokusebenza emumethwe mThetho lo iyingcenye yekontraga yokusebenza namkha isivumelwana somsebenzi sabasebenzi esilawulwa ngiwo umThetho lo. Eminye, kodwa hayi yoke imibandela yokusebenza ingahluka ngeemvumelwana zomsebenzi ngamunye ngamunye namkha ngeemvumelwana ezihlanganyelwe basebenzi boke, ngokulandela imibandela yawo umThetho lo (qala indinyana 7 ngenzasapha).
Isahlukwesi asisebenzi ebasebenzini beenkhundla eziphakemeko, nebasebenzini abasebenza njengabathengisi abavamise ukukhanjiswa msebenzi kunye nebasebenzini abasebenza ama-awa angaphasi kwama-24 ngenyanga.
Akunamqhatjhi ovumeleke ukusebenzisa namkha ukuvumela umsebenzi asebenze ama-awa angaphezulu a.
b. kalithoba 9 ngelanga nakube umsebenzi loyo usebenza amalanga amahlanu namkha angaphasi kwalokho ngeveke; namkha c . kabunane 8 ngelanga nakube umsebenzi loyo usebenza amalanga angaphezulu kamahlanu ngeveke.
Umsebenzi akakwazi ukusebenzisa namkha avumele umsebenzi a.
b. ukusebenza i-owuvathayimu edlula ama-awa alitjhumi ngeveke.
Isivumelwana asikwazi ukufuna namkha sisebenzise umsebenzi ama-awa angaphezulu kali-12 ngelanga linye.
Isivumelwanesi-ke nokho asikwazi ukufuna namkha ukuvumela umsebenzi asebenze a.
b. ama-awa angaphezulu kwetjhumi we-owuvathayimu ngeveke; namkha c . amalanga angaphezulu kamahlanu ngeveke.
Isivumelwana esihlanganyelwe basebenzi singavumela ama-awa womsebenzi adidiyelwe ngesikhathi esingafika eenyangeni ezine.
Umsebenzi obotjhwe sivumelwana esihlanganyelweko akakwazi ukusebenza ukudlula a.
b. ama-awa amahlanu adidiyelweko we-owuvathayimu ngeveke, ngesikhathi ekuvunyelwenwe ngaso.
Umsebenzi kufuze bona abe nesikhathi sokudla esimizuzu ema-60 ngemva kokusebenza ama-awa amahlanu.
Isivumelwana esitloliweko singa a.
b. vala isikhathi sokudla singabikho ebasenenzini abasebenza isikhathi esingaphasi kwama-awa amathandathu ngelanga.
Umsebenzi woke amalanga kufuze bona athole isikhathi sokuphumula esima-awa ali-12 ngokulandelana, nesima-awa ama-36 ngokulandelana ngeveke, ekufuze bona sibale noSonto, ngaphandle kobanyana kuvunyelwenwe ngenye indlela.
Umsebenzi onande asebenza ngoSonto kufuze bona imbadalo yakhe yangoSonto ibuyelelwe kabili.
Ukuthola ilanga lokuphumula elibhadalwako ngenca yokusebenza ngoSonto kufuze bona kube yinto ekuvunyelwana ngayo.
Abasebenzi abasebenza ebusuku hlangana kwe-awa lesithandathu ntambama nelesithandathu ngakusasa ekuseni kufuze bona baqalelelwe ngembadalo yesibonelelo namkha ngokuphungulelwa ama-awa abawasebenzako, kanti-ke kufuze bona baqalelelwe nangezinto zokukhamba nabasebenza ngalezo iinkhathi.
Abasebenzi abavamise ukusebenza ngemva kwe-awa letjhumi-nanye ebusuku nangaphambi kwe-awa lesithandathu ngakusasa ekuseni kufuze baziswe a. ngengozi yamaphilo abangahle bahlangabezane nayo ngenca yokusebenza njalo; baziswe b. nangelungelo labo lokuzihlolisa amaphilwabo kibodorhodera ngenca yokusebenza kwabo ngaleyo indlela.
Abasebenzi kufuze bona babhadalwe umrholo ojayelekileko nabasebenze ngeholideyi engelanga lomsebenzi.
Ukusebenza ngeholideyi kufuze bona kube yinto ekuvunyelwana ngayo, begodu umsebenzi ubhadalwa umrholo obuyelelwe kabili nakasebenze ngeholideyi.
Iholideyi ingatjintjiswana nelinye ilanga, ngesivumelwana.
Lesisahluko esimalungana nelifu asisebenzi kumsebenzi osebenza umqhatjhi munye isikhathi esingaphasi kwama-awa ama-24 ngenyanga, begodu asisebenzi nalokhuya umsebenzi nakanikelwe ilifu edlula amalanga welifu umsebenzi afanele kukuwathola ngaphasi kwalesisahluko.
Abasebenzi banelungelo lokuthola ilifu yamalanga ama-21 ngokulandelana ngomnyaka namkha ngokuvumelana; ngokwalombandela womthetho, umsebenzi uthola ilanga linye lelifu kesinye nesinye isiqhenyana samalanga ali-17 awasebenzileko, namkha athole i-awa linye kesinye nesinye isiqhenyana sama-awa ali-17 awasebenzileko.
Umsebenzi kufuze anikelwe ilifu kungakapheli iinyanga ezintandathu emveni kokuphela komzombe welifu yomnyaka.
Umqhatjhi akakafaneli ukubhadala umsebenzi endaweni yokobana amnikele ilifu, ngaphandle kwalokhuya umsebenzi nakalisa umsebenzi namkha nakuphela umsebenzi.
Umsebenzi unelungelo lokuthola ilifu yamagulo ebhadalwako yeemveke ezintandathu ngesikhathi esiziinyanga ezima-36.
Ngeenyanga ezintandathu zokuthoma umsebenzi unelungelo lokuthola ilanga linye lelifu yamagulo ebhadalwako kesinye nesinye isiqhenyana samalanga ama-26 awasebenzileko.
Umqhatjhi angafuna incwadi kadorhodera ngaphambi kobana abhadale umsebenzi obekangekho emsebenzini amalanga angaphezulu kamabili ngokulandelana, namkha oqhele ukungabi khona emsebenzini.
Umsebenzi wesifazi osebantwini unelungelo lokuthola ilifu yembeleko yeenyanga ezine ngokulandelana.
Umsebenzi wesifazi osebantwini namkha imbelesakhe abakavunyelwa ukwenza umsebenzi ongaba yingozi kibo namkha emntwaneni.
Abasebenzi abasebenza isikhathi esizeleko banelungelo lokuthola ilifu ebhadalwako yokuphetha iindaba zomkhaya yamalanga amathathu ngomnyaka, ngokuyibawa; lomhlobo welifu-ke umuntu uwubawa lokhuya umkakhe nakayokubhebhula, namkha nakabhujelwe mkakhe namkha nakabhujelwe ngumasihlalisane wakhe kanomphela, namkha umsebenzi nakabhujelwe mbelethi kungaba mbelethi wokuthola namkha umbelethi wegazi nalokhuya nakabhujelwe ngumkhulwakhe namkha ugogwakhe, nalokhuya nakabhujelwe mntwana, umntwanomntwanakhe namkha nakabhujelwe ngudadwabo namkha umfowabo.
Umqhatjhi-ke angabufuna ubufakazi obuhle obufakazela nanyana ngikuphi kwalokhu okubalwe ngehla.
Isahlukwesi asisebenzi kumsebenzi osebenza umqhatjhi munye ama-awa angaphasi kama-24 ngenyanga.
p. eminye imitlolo eyingcenye yekontraga/yesivumelwano somsebenzi; kufuze kuvezwe nokuthi umtlolo ngamunye kileyo ebaliweko utholakalaphi.
Imininingwana kufuze bona ibuyekezwe nakufumaniseka bona imibandela yokusebenza iyatjhuguluka.
Isitatimende samalungelo wabasebenzi kufuze bona siplagwe emsebenzini ngamalimi asetjenziswa emsebenzini loyo.
d. ideyithi yamabeletho nakube umsebenzi loyo ungaphasi kweminyaka eli-18; kunye e. nanyana ngimiphi eminye imininingwana yelwazi ebekiweko.
Inani lama-awa awasebenze ngoSonto namkha ngeholideyi ngesikhatheso; begodu iv. nakube kunesivumelwana sokudidiyela isikhathi somsebenzi, inani elipheleleko lama-awa ajayelekileko nawe-owuvathayimu esetjenziweko ngesikhatheso kufuze bona nakho kuvezwe.
Umqhatjhi akakwazi ukudosela umsebenzi imali emrholwenakhe ngaphandle kobanyana a.
b. imali edoswako leyo idoswe ngokwesivumelwana esihlanganyelwe basebenzi, somthetho ngomlayo wekhotho namkha ngokwesivumelwana sokulamula umbango.
Imali edoselwa umokalalo namkha ilahleko ebangwe msebenzi ingadoswa kwaphela ngesivumelwana begodu ngemva kobana umqhatjhi alandele ikambiso elungileko.
Abaqhatjhi kufuze bona babhadale imali abayidosela abasebenzi naleyo abaphekisa ngayo abasebenzi esikhwameni ekuphoselwa kiso imali yabasbenzi enjalo, kungakapheli amalanga alikhomba.
Imirholo ibalwa ngama-awa ajayelekileko asetjenziweko.
Umrholo wenyanga wenziwa ngokubuyelela umrholo weveke kayi-4 /3.
Nakube ubalwe ngenye indlela ngaphandle kwesikhathi, namkha nakube umrholo womsebenzi utjhugulukatjhuguluka wehluke khulu ngeenkhathi ezihlukeneko, nanyana ngiyiphi imali ebhadalwako kufuze bona ibhadalwe ngokubala isikhathi somrholo esisetjenziweko ngesikhathi a. esiziimveke ezili-13 ezidlulileko; namkha b. nakube usebenze isikhatjhana esifitjhazana, kubalwe sona isikhatheso asisebenzileko.
Abaqhatjhi nabasebenzi kufuze baqale itjhejuli emenyezelwe eGazedeni yomBuso ukuthola bona ikoro ethileko yomrholo iyigcenye yomrholo womsebenzi na malungana nokubalwa komrholo okwenziwa ngomThetho lo.
Isahlukwesi asisebenzi emsebenzini osebenza umqhatjhi munye isikhathi esingaphasi kwama-awa ama-24 ngenyanga.
Ikontraga yomsebenzi ingaqeda ngenothisi engasi ngaphasi a.
c . Kweemveke ezine, nakube umsebenzi unesikhathi esimnyaka namkha esingaphezulu kwalokho asebenza endaweni leyo; nakube msebenzi weplasi namkha unomakhwitjhi namkha umsebenzi osebenza engadini, kufuze bona uneenyanga ezingaphezulu kezintandathu asebenza lapho.
Isivumelwana esihlanganyelwe basebenzi singayiphungula inothisi yeemveke ezine, kodwa hayi ukudlula esikhathini esiziimveke ezimbili.
Inothisi yokulisa umsebenzi kufuze bona inikelwe ngencwadi etloliweko, ngaphandle kwanyana inikelwa mumuntu ongakafundi / ongakwazi ukutlola.
Nakube umqhatjhi nguye oqeda umsebenzi namkha nakube nguye oqotjha umsebenzi, lokho akumvimbi umsebenzi ukuthi athathe amagadango wokuya phambili nakube ubona ukuthi uqotjhwe ngokungasimthetho, ngokwemibandela yomThetho ka-1995 wezobuDlelwana bemiSebenzini namkha ngokwemibandela yananyana ngimuphi omunye umthetho.
Umsebenzi oqotjhwe emsebenzini ngenca yeemfuneko zokwenza umsebenzi, namkha oqotjhwe ngokuthi kuvalwe ikontragakhe ngaphambi kwesikhathi ngesigaba 38 somThetho ka-1936 wezokuTjhona kwamaBhizinisi, unelungelo lokuthola umrholo weveke komunye nomunye umnyaka awusebenzileko.
Umuntu nakalahlekelwa msebenzi unelungelo lokobana athole isitikedi esifakazela bona ubesebenza endaweni isikhathi esithileko, asenza umsebenzi othileko.
Abantwana abangaphasi kweminyaka eli-18 ubudala akukafaneli bona baqhatjhelwe ukwenza umsebenzi ongakafaneli iminyakabo namkha obafaka engozini.
Kulicala ukwenzisa namkha ukukatelela umuntu bona enze umsebenzi ngekani.
f. ukwalelwa kokusetjenziswa kwabantwana kunye nokwalelwa kokukatelelwa komuntu ngomsebenzi Isigaba 48.
Iimvumelwana ezihlanganyelweko kunye neemvumelwana ezikhamba nomuntu ngamunye zingajamiselela kwaphela namkha zitjhiye imibandela yokusebenza esisekelo ukufika la zivunyelwa khona mThetho namkha ukufika la zivunyelwa khona yikoro la abasebenzi balapho bawela khona (Isigaba 49).
UNgqongqotjhe wezabaSebenzi angaqunta bona umbandela wokusebenza othileko uhluke keminye namkha utjhiywe ungafakwa hlangana neminye imibandela yokusebenza. Lokhu-ke kungenziwa nangokuthi umqhatjhi namkha ihlangano eqhatjhako ifake isibawo sokwenza njalo (Isigaba 50).
Isiqunto angeze savunyelwa ngaphandle kobanyana iyuniyoni ejamele abasebenzi ivumile bona kungenziwa umehluko ngombandela wokusebenza othileko namkha ithole ithuba lokwenza iimphakamiso zayo kuNgqongqotjhe. Ikhophi lesiquntweso kufuze bona umqhatjhi ayiplage emsebenzini, kanti-ke nabaqhatjhi nabo kufuzile bona bakghone ukuyithola (Isigaba 50).
Iinqunto ezithathwa yikoro ngekoro zingathathwa ukubekela abasebenzi bekoro nendawo ethileko imibandela esisekelo.
Abahloli bezemisebenzi kufuze bona bazise abasebenzi nabaqhatjhi ngamalungelwabo kunye nangeembopho ezibabophako zemithetho yemsebenzini. Abahlolaba bahlola ubujamo bezinto emsebenzini, baphenye ngeenlilo ezikhona, kanti godu kungenzeka babuze abantu abathileko ngokuthileko, babuye bahlole amarekhodi kanti godu kungenzeka kube namarekhodi nemitlolo ethileko yemsebenzinapho abayithathako bakhambe nayo (Isigaba 64 66).
Umhloli womsebenzi anganikela umqhatjhi umtlolo womlayo othileko nakufumaniseka bona umqhatjhi loyo uphambana nombandela namkha imibandela yomThetho. Umqhatjhi-ke yena ngakelakhe ihlangothi angaphikisana nomlayo loyo; ukuphikisa kwakhe umlayo ukwenza kumNqophisi Zombelele wezabaSebenzi. Yena-ke umNqophisi Zombelele sele awutholile umlayo loyo angawufakazela, angawutjhugulula namkha awucithe. Lesisiqunto-ke singadluliselwa eKhotho yezabaSebenzi (Isigaba 68 73).
Umqhatjhi akakwazi ukubandlulula abasebenzi ngenca yokwenza okulilungelo labo ngokomThetho lo (Isigaba 78 - 81).
Umuntu owenzela omunye umsebenzi, namkha osebenzela omunye uthathwa ukuthi umsebenzi nakube a.
e. Uthola wakhe amathulusi wokusebenza namkha iinsetjenziswa asebenza ngazo; namkha f. Usebenzela umuntu munye kwaphela.
Nakube okhunye kwalokhu okungehla kuyenzeka, kutjho ukuthi umuntu loyo uthathwa ukuthi umsebenzi, bekube mhlazana umqhatjhake azakuveza ubufakazi bokuthi umuntu loyo akasuye umsebenzi.
e. ukuliya namkha ukuvimbela umhloli wezemisebenzini ukwenza umsebenzi afuze awenze ngokomThetho lo Isigaba 92.